Ordonanța președintelui Tribunalului din 13 noiembrie 2017 – România/Comisia

(Cauza T‑391/17 R)

„Măsuri provizorii – Drept instituțional – Inițiativă cetățenească europeană – Protecția minorităților naționale și lingvistice și consolidarea diversității culturale și lingvistice în Uniune – Principiul atribuirii – Cerere de suspendare a executării – Lipsa urgenței”

1. Procedură de măsuri provizorii–Suspendarea executării–Măsuri provizorii–Condiții de dispunere–Fumus boni iuris–Urgență–Prejudiciu grav și ireparabil–Caracter cumulativ–Evaluare comparativă a tuturor intereselor în cauză–Ordine de examinare și mod de verificare–Putere de apreciere a judecătorului delegat cu luarea măsurilor provizorii [art. 256 alin. (1) TFUE, art. 278 TFUE și art. 279 TFUE; Regulamentul de procedură al Tribunalului, art. 156 alin. (4)] (a se vedea punctele 16, 18 și 19)

2. Procedură de măsuri provizorii–Suspendarea executării–Măsuri provizorii–Condiții de dispunere–Urgență–Prejudiciu grav și ireparabil–Sarcina probei–Prejudiciu pur ipotetic întemeiat pe producerea unor evenimente viitoare și incerte–Caracter insuficient pentru a justifica urgența (art. 278 TFUE și art. 279 TFUE) (a se vedea punctele 22 și 23)

3. Măsuri provizorii–Condiții de admisibilitate–Cerere introductivă–Cerințe de formă–Indicarea motivelor care justifică la prima vedere dispunerea măsurilor solicitate [art. 278 TFUE și art. 279 TFUE; Regulamentul de procedură al Tribunalului, art. 156 alin. (4)] (a se vedea punctul 25)

4. Procedură de măsuri provizorii–Suspendarea executării–Măsuri provizorii–Condiții de dispunere–Urgență–Prejudiciu grav și ireparabil–Prejudiciu care poate fi invocat de un stat membru–Prejudiciu care afectează întreprinderi, iar nu un întreg sector al economiei naționale–Excludere [art. 256 TFUE, art. 278 TFUE și art. 279 TFUE; Regulamentul de procedură al Tribunalului, art. 156 alin. (4)] (a se vedea punctul 26)

5. Măsuri provizorii–Suspendarea executării–Condiții de dispunere–Prejudiciu grav și ireparabil–Prejudiciu care constă în sarcina administrativă care rezultă pentru un stat membru din înregistrarea unei propuneri de inițiativă cetățenească–Lipsa demonstrării unui risc de survenire a unui prejudiciu grav–Lipsa urgenței [art. 278 TFUE; Regulamentul nr. 211/2011 al Parlamentului European și al Consiliului, art. 8 alin. (2), și anexa VI] (a se vedea punctele 32 și 36-38)

6. Acte ale instituțiilor–Motivare–Obligație–Conținut–Aprecierea obligației de motivare în funcție de împrejurările cauzei (art. 296 TFUE) (a se vedea punctele 52 și 53)

7. Acte ale instituțiilor–Motivare–Obligație–Conținut–Decizia Comisiei de a înregistra o propunere de inițiativă cetățenească–Caracter generic al motivării în ceea ce privește atribuțiile legislative ale Comisiei referitoare la măsurile propuse–Admisibilitate [art. 296 TFUE; Regulamentul nr. 211/2011 al Parlamentului European și al Consiliului, art. 10 alin. (1) lit. (c)] (a se vedea punctele 55 și 56)

Obiectul

Cerere întemeiată pe articolele 278 și 279 TFUE prin care se urmărește suspendarea executării Deciziei (UE) 2017/652 a Comisiei din 29 martie 2017 privind propunerea de inițiativă cetățenească intitulată „Minority SafePack – one milion signatures for diversity in Europe” (JO 2017, L 92, p. 100)

Dispozitivul

1) Respinge cererea de măsuri provizorii.